3.4.2009 Jurnalul Oficial al Uniunii Europene L 91/25 DECIZIA COMISIEI din 2 aprilie 2009 de autorizare a statelor membre să prelungească autorizațiile provizorii acordate pentru noile substanțe active topramezon, fluorură de sulfuril și virusul mozaicului galben al dovlecelului — tulpină cu virulență mică [notificată cu numărul C(2009) 2348] (Text cu relevanță pentru SEE) (2009/311/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fito- sanitar ('), în special articolul 8 alineatul (1) paragraful al patrulea, întrucât: (1)  În conformitate cu articolul 6 alineatul (2) din Directiva 91/414/CEE, Franța a primit în mai 2003 o solicitare din partea BASF AG în vederea includerii substanței active topramezon în anexa I la Directiva 91/414/CEE. Decizia 2003/850/CE a Comisiei (?) a confirmat faptul că dosarul este complet și că se poate considera, în principiu, că respectă cerințele în ceea ce priveşte datele și informațiile din anexa II și din anexa III la directiva menționată anterior. (2) În iulie 2002, Regatul Unit a primit din partea Dow AgroSciences Ltd o cerere privind fluorura de sulfuril. Decizia 2003/305/CE a Comisiei (0) a confirmat faptul că dosarul este complet și că se poate considera, în principiu, că respectă cerințele în ceea ce priveşte datele și informațiile din anexa II și din anexa III la directiva menționată anterior. (3)  În martie 2005, Regatul Unit a primit o cerere din partea Central Science Laboratory cu privire la virusul mozaicului galben al dovlecelului — tulpină cu virulență mică. Decizia 2006/586/CE a Comisiei (*) a confirmat faptul că dosarul este complet și că se poate considera, în principiu, că respectă cerințele în ceea ce priveşște datele și informațiile din anexa ll și din anexa III la directiva menționată anterior. (4) Confirmarea integralității dosarelor a fost necesară pentru a permite examinarea lor în detaliu și pentru a oferi statelor membre posibilitatea acordării de autorizații provizorii, pentru perioade de până la trei ani, pentru produsele de protecție a plantelor care conțin substanțele active respective, respectând, în același timp, condițiile prevăzute la articolul 8 alineatul (1) din Directiva 91/414/CEE și, în special, condiția cu privire la () JO L 230, 19.8.1991, p. 1. () JO L 322, 9.12.2003, p. 28. () JO L 112, 6.5.2003, p. 10. () JO L 236, 31.8.2006, p. 31. evaluarea detaliată a substanțelor active şi a produsului de protecție a plantelor, în conformitate cu cerinţele prevăzute de directiva menționată anterior. (5)  Efectele asupra sănătății oamenilor și asupra mediului înconjurător ale substanţelor active menționate anterior au fost evaluate, pentru utilizările propuse de solicitanți, în conformitate cu dispozițiile articolului 6 alineatele (2) şi (4) din Directiva 91/414/CEE. Statul membru raportor a transmis Comisiei proiectele de raport de evaluare la data de 21 iulie 2006 (topramezon), la 29 octombrie 2004 (fluorură de sulfuril) şi la 30 iunie 2006 (virusul mozaicului galben al dovlecelului — tulpină cu virulență mică). (6)  În urma prezentării proiectului de raport de evaluare de către statul membru raportor, s-a constat că este necesar ca solicitantul să furnizeze informații suplimentare și ca statul membru raportor să examineze aceste informații şi să transmită evaluarea sa. Prin urmare, examinarea dosarului este încă în curs de desfăşurare, iar evaluarea nu va putea fi finalizată în termenul prevăzut în Directiva 91/414/CEE. (7) Deoarece, până în prezent, evaluarea nu a identificat motive de preocupare imediată, ar trebui să li se acorde statelor membre posibilitatea de a prelungi autorizațiile provizorii acordate pentru produsele de protecție a plantelor care conțin substanța activă în cauză, cu o perioadă de 24 de luni, în conformitate cu dispozițiile articolului 8 din Directiva 91/414/CEE, în scopul de a se putea continua examinarea dosarelor. Se preconizează că evaluarea și procesul de adoptare a unei decizii privind eventuala includere în anexa I a topramezonului, a fluorurii de sulfuril și a virusul mozaicului galben al dovle- celului — tulpină cu virulență mică vor fi finalizate în termen de 24 de luni. (8) Măsurile prevăzute în prezenta decizie sunt conforme cu avizul Comitetului permanent pentru lanțul alimentar şi sănătatea animală, ADOPTĂ PREZENTA DECIZIE: Articolul 1 Statele membre pot prelungi autorizațiile provizorii pentru produsele de protecție a plantelor care conțin topramezon, fluorură de sulfuril și virusul mozaicului galben al dovlecelului — tulpină cu virulență mică cu o perioadă care să nu depășească 24 de luni de la data adoptării prezentei decizii.